סמל הקבוצה בעבר
**מכבי איבצ'ר חדרה** היא קבוצת כדורסל ישראלית מהעיר חדרה, המתמודדת בליגה ארצית צפון ומארחת ב**היכל אנרבוקס**. את הקבוצה מאמן קורי קאר.

היסטוריה
--------

אולם מכבי חדרה בעבר, ע"ש חיים איבצ'ר
הקבוצה נוסדה בשנת 1977 והחלה את דרכה בליגה ג'. הקבוצה מפעילה מחלקת נוער גדולה של כ-30 קבוצות.

הקבוצה שיחקה בעבר בליגה הראשונה במשך 3 עונות (1991-1993), (2000/2001) 
לאחר ירידת הקבוצה לליגה השנייה, החלו בעיות תקצביות והסתבכויות עם רשויות המיסים. דבר שהעיב על הצד המקצועי.

לקבוצה קיימת קבוצת בת המשחקת בליגה ב' מחוז שומרון, תחת השם מכבי חדרה/בית אליעזר.

נכון לעונת 2023/24 מונה המועדון כ-30 קבוצות במחלקת הנוער (בנים ובנות) ו-2 קבוצות בוגרים.

שנות ה-80
---------

בעונת 1984/1985 הודחה הקבוצה בסיבוב הראשון של גביע המדינה לאחר הפסד 83-80 למכבי רמת גן.

בעונת 1986/1987 הודחה הקבוצה בסיבוב הראשון של גביע המדינה לאחר הפסד 73-71 למכבי נתניה.

בעונת 1987/1988 הודחה הקבוצה בסיבוב הראשון של גביע המדינה לאחר הפסד 76-62 להפועל ירושלים.

בעונת 1988/1989 הודחה הקבוצה בסיבוב הראשון של גביע המדינה לאחר הפסד 98-73 להפועל נהריה.

שנות ה-90
---------

בעונת 1990/91 הודחה הקבוצה כבר בסיבוב הראשון של גביע המדינה לאחר שהפסידה 93-80 לבית"ר תל אביב.

בעונת 1991/1992 שיחקה הקבוצה בליגת הלאומית (הליגה הבכירה דאז). את הקבוצה אימן חיים קימלמן, ושחקני הקבוצה היו האווי לאסוף, אופיר וידר, אייל ודיסלבסקי, אורי להב, בועז רובין, איתי פייגלין, משה ברנר, אור גורן, קליף וינדום, סטיב שלכטר, רנדי אוואנס ונתן פרקש. בתום העונה הצליחה לשרוד ולהישאר בליגה הבכירה. באותה עונה הגיעה הקבוצה עד לרבע גמר גביע המדינה לאחר שגברה על הפועל חיפה בשלב שמינית הגמר בתום שני משחקים. ברבע הגמר נכנעה בתום שני משחקים למכבי ראשון לציון, שהגיעה באותה עונה עד לגמר גביע המדינה.

בעונת 1992/1993 שיחקה הקבוצה בליגת הלאומית (הליגה הבכירה דאז). את הקבוצה אימן שימי ריגר, ושחקני הקבוצה היו אופיר וידר (גארד, 1.96), בועז רובין, אור גורן (גארד, 1.93), אייל ודיסלבסקי (רכז, 1.85), דיוויד בלאט (גארד, 1.89), אורי להב (גארד, 1.88), משה ברנר (פורוורד, 2.00), סטיב שלכטר (סנטר, 2.07), קליף וינדום (פורוורד, 1.98), טרי וויליאמס, יריב גולד (סנטר, 2.08), ונתן פרקש (גארד, 1.86). באותה עונה הגיעה הקבוצה עד לשמינית גמר גביע המדינה בכדורסל אך נכנעה להפועל נהריה בתום שני מפגשים.

בעונת 1994/1995 ארז אדלשטיין מונה למאמן הקבוצה. הקבוצה הגיעה עד לשמינית גמר גביע המדינה בכדורסל אך נכנעה לבני הרצליה בתום שני מפגשים.

בעונת 1995/1996 הגיעה הקבוצה עד לשמינית גמר גביע המדינה בכדורסל אך נכנעה להפועל אילת בתום שני מפגשים.

העשור הראשון של המאה ה-21
-------------------------

בעונת 2000/2001 שיחקה הקבוצה בליגת הלאומית (הליגה הבכירה דאז). שחקני הקבוצה היו מאיר בר-דוד (רכז, 1.85), דני חזות (גארד, 1.89), ראיין לקסר (סנטר, 2.04), ג'רמי שלכטר (פורוורד, 1.99), יריב רוקני (סנטר, 2.01), אלעד שושן (גארד, 1.88), אריאל גולד (גארד, 1.90), דיימון פטרסון (פורוורד, 2.02), דאמיר מילאצ'יץ' (גארד, 1.85), מארק קארבר (גארד, 1.95), אנדרו קנדי (פורוורד, 2.00) וגילי מוסינזון (פורוורד, 2.00). מאמן הקבוצה היה אלי קנטי ועוזרו היה יובל צימרמן.

### הליגה הלאומית

בעונת 2001/02 שיחקה הקבוצה בליגה הלאומית והגיעה עד לסדרת רבע הגמר שם הפסידה להפועל תל אביב. שחקני הקבוצה היו בין היתר אלעד סביון, אלעד שושן, אהרון טובול ומלווין אבהרמס.

בעונת 2003/2004 שיחקה הקבוצה בליגה הלאומית, הליגה השנייה בישראל. בשל אי העברת כספים שהובטחו לה על ידי עיריית חדרה, נקלעה הקבוצה לקשיים כלכליים ונאלצה להיפרד מהמאמן צביקה רוזנברג שפתח את העונה והוביל את הקבוצה לסיבוב ראשון מוצלח ביותר. את רוזנברג החליף במהלך ינואר 2004 פרשן הכדורסל המוכר שימי ריגר שכבר אימן בחדרה בעונת 1992/1993. סגל הקבוצה כלל בין היתר את הזר צ'ארלס פו, דני גוט ואסף יגל. בתום העונה ירדה הקבוצה לליגה הארצית.

### הליגה הארצית

בשנת 2009 קם ארגון אוהדים בשם "Yellow Devils", ארגון זה מונה כ-200 אוהדים הבאים בקביעות למשחקיה הביתיים של הקבוצה. בין השנים 2009-2014 טל נימצן שימש כמנהל המקצועי של האגודה.

ב-2010 אושרה בניית היכל ספורט רב-תכליתי בשם "היכל אנרבוקס" עם 2,000 מקומות ישיבה, שיהפוך גם לביתה החדש של הקבוצה. 

בעונת 2013/2014 אימן את הקבוצה המאמן יוסי שוורץ. רכז הקבוצה היה עדי פרג, שהחליף את ניר סטולרו שפרש עקב פציעה. את העונה סיימה הקבוצה במקום ה-3 בליגה הארצית. 

לקראת עונת 2016/2017 ביצעו בקבוצה מהפכה ובנו קבוצה חזקה במטרה לסיים באחד מארבעת המקומות הראשונים. קבוצת הבוגרים יצאה למחנה אימון בחו"ל למשך שבוע אשר התקיים בזלטיבור סרביה. את הקבוצה אימן טל נימצן. סגל השחקנים כלל את טום ולסנקו, אביחי בן דוד (גארד-פורוורד, 1.94), שאולי שלויים (גארד, 1.91), יובל גורפיין (פורוורד-סנטר, 2.03), ליאור סידס (גארד, 1.90), עומר כהן (סנטר, 2.02), אלון דמבינסקי, יריב חג'ג', נועם בן שטרית, אושרי וורקנה וגיא לויצקי (סנטר, 2.06). במהלך העונה צירפה הקבוצה את הפורוורד הותיק ולדימיר (ולדי) ירמישין. את העונה פתחה הקבוצה בנצחון 58:75 על הפעול מגידו בחוץ במסגרת הסיבוב הראשון של גביע האיגוד. במחזור ה-1 הפסידה הקבוצה בתוצאה 104-65 לעולה החדשה אליצור נתניה. בתום העונה ירדה הקבוצה לליגה א'.

### ליגה א' שרון

לקראת עונת 2017/2018 עת השתתפה הקבוצה בליגה א' הוחתם המאמן ניב רבי, שהגיע לאחר עונה מוצלחת בהפועל עמק חפר בליגה הארצית. סגל הקבוצה כלל את יונתן לזרי, מעיין שרגא, מושון יעקוסי (פורוורד/סנטר, 2.03), הראל קרני, טל יזרעאלי, אביחי בן דוד, שי קליינמינץ, עומרי שובלי, איתי וודזיסלבסקי, רון לרר וצפריר סטורזי. 

בשל הפרידה מאולם "איבצ'ר" המיתולוגי אשר שימש את הקבוצה במשך 40 שנה ונהרס לצורך בניית דירות מגורים, קיימה הקבוצה את משחקיה הביתיים באולם תיכון חדרה הממוקם ליד בית הספר התיכון בעיר. במהלך העונה שלטה הקבוצה ללא עוררין בליגה. בתום העונה העפילה הקבוצה בחזרה לליגה הארצית.

### חזרה לליגה הארצית

לקראת עונת 2018/2019 החתימה הקבוצה את ליאור קוויק. מאמן הקבוצה באותה עונה היה ניב רבי. סגל השחקנים מנה בין היתר את ליאור קוויק, מושון יעקוסי, הראל קרני, שי קליינמינץ וטל יזרעאלי.

לקראת עונת 2019/2020 חתם בקבוצה השחקן הוותיק מתן נאור. מאמן הקבוצה באותה עונה היה ניב רבי. סגל השחקנים באותה עונה כלל את מתן נאור, אלירן גואטה, מושון יעקוסי, שי קליינמינץ, ליאור קוויק, עזמי אבו אחמד, קוסטנטין אור, נבות ינאי, ליאב בן מנחם, איתי וודיסלבסקי, איתי שריקי ודולב הרץ.

מעבר הניהול המקצועי לידי חברת "שחקן אמיתי"
------------------------------------------

לקראת עונת 2020/2021 חבר המועדון לחברת "שחקן אמיתי" ושיתוף הפעולה נמשך עד היום. למנהל המקצועי של המועדון (מחלקת הנוער ומחלקת הבוגרים) מונה איש הכדורסל המנוסה אוהד יתום. הקבוצה משחקת את משחקיה הביתיים בהיכל אנרבוקס החדש, הנחשב לאחד ממתקני הספורט החדשניים והמרשימים בארץ.

לקראת עונת 2020/2021 הוחתם המאמן זיו תבור למאמן הקבוצה. סגל הקבוצה כלל את עידו אלון, תומר שניג, לירן מרקדו (פורוורד, 1.93), דניאל רון, עדי רייפר, איתי וודזיסלבסקי, גל זיו (גארד, 1.85), דולב הרץ, ינאי דבורקין (רכז, 1.82), מתן טגיה (גארד, 1.91), עומר ותד, עילי שאול (גארד, 1.85) ועמית בסן.

לקראת עונת 2021/2022 מונה למאמן הקבוצה אוהד יתום ולעוזר המאמן קורי קאר. את העונה סיימה הקבוצה במקום השביעי בליגה ארצית צפון והתמודדה בפלייאוף מול הפועל כפר סבא. בפלייאוף הפסידה הקבוצה 2-1 להפועל כפר סבא שעלתה לשלב חצי גמר הפלייאוף. סגל הקבוצה כלל את אושר קוזניץ (גארד, 1.81), אלון שילר, גל זיו (גארד, 1.85), טל חדד, יהלי אברהמי, יובל טל (סנטר, 2.04), יובל פוקס, נועם חסון, ניב משה, ניתאי רוזנברג, עילי שאול וטל צוויפלר (גארד, 1.85).

לקראת עונת 2022/23 המשיכו צוות המאמנים אוהד יתום וקורי קאר בתפקידם. מאמן הכושר של הקבוצה היה אור שוורץ. סגל הקבוצה כלל את אושר קוזניץ (גארד, 1.81), מקסים יאצ'נב (פורוורד, 1.94), קורן הרץ (פורוורד, 1.96), רון קופר (רכז, 1.78), איתי וינטראוב (פורוורד, 1.96), איתי בונה, טל צוויפלר (גארד, 1.85), יהונתן זלאיט (פורוורד, 2.01), יובל פוקס (גארד, 1.82), נועם יעקובי (רכז, 1.87), יובל בן טולילה (פורוורד/סנטר, 1.98), עידן עובדיה, אורי אורן (פורוורד, 1.95), תומר אלברט, עוז לביא (פורוורד, 1.97) ואבנר דרור (סנטר, 2.05). בתום עונת 2022/2023 ירדה הקבוצה לליגה א' לאחר 6 עונות רצופות בליגה הארצית, וזאת לאחר שסיימה את העונה במקום ה-13 הלפני אחרון בטבלה, אך לבסוף הושארה בליגה לאחר שבית"ר כפר יונה ומכבי עירוני כרמיאל ויתרו על מקומם.

את עונת 2023/24 פתחה הקבוצה במחוז הצפוני של הליגה הארצית. למאמן הקבוצה מונה קורי קאר. מאמן הכושר של הקבוצה הוא עומר שלימק.

### שחקני עבר בולטים

* אור גורן
* גילי מוסינזון
* דייוויד בלאט
* דריק שארפ
* כריס ווטסון
* אנדרו קנדי
* קליף וינדום
* האווי לאסוף
* משה ברנר
* אילן ברקוביץ'
* סטיב שלכטר
* ריאן לקסר
* רנדי אוואנס
* דיימון פטרסון
* עדי גורדון
* אורי להב
* מאיר בר דוד
* יריב רוקני
* ווילי סימס
* מתן נאור
* מושון יעקוסי
* אלירן גואטה
* נועם חסון
* יובל טל
* אבנר דרור
* איתי וינטראוב

* ראו גם: רשימת כדורסלני הקבוצה בעלי ערך

### מאמני עבר

* אורי ספיר (העלה את הקבוצה מליגה ג' לליגה הארצית)
* איתי לוי
* עונת 1985/1986 - אריק שיבק
* עונת 1991/1992 - חיים קימלמן
* עונת 1992/1993 - חיים קימלמן, ולאחר מכן הוחלף ע"י שימי ריגר.
* עונת 1994/1995 - ארז אדלשטיין
* עונת 2000/2001 - אלי קנטי
* עונת 2003/2004 - צביקה רוזנברג, ולאחר מכן הוחלף ע" שימי ריגר. בתום העונה ירדה הקבוצה לליגה הארצית
* עונת 2013/2014 - יוסי שוורץ
* עונת 2014/2015 - עמיר עוזי
* עונת 2015/2016 - עמיר עוזי
* עונת 2016/2017 - טל נימצן (בסיום העונה ירדה הקבוצה מהליגה הארצית לליגה א')
* עונת 2017/2018 - ניב רבי (בסיום העונה העלה את הקבוצה מליגה א' לליגה הארצית)
* עונת 2018/2019 - ניב רבי
* עונת 2019/2020 - ניב רבי
* עונת 2020/2021 - זיו תבור
* עונת 2021/2022 - אוהד יתום
* עונת 2022/2023 - אוהד יתום
* עונת 2023/2024 - קורי קאר

תארים והישגים
-------------

* **גביע האיגוד**:
	+ גמר (1): 2019/2020

ראו גם
------

* מכבי חדרה (כדורגל)

קישורים חיצוניים
----------------

* דף הפייסבוק של המועדון
* אתר הקבוצה

הערות שוליים
------------

1. ↑  יו"ר מכבי חדרה ברוך אואד, נעצר ושוחרר בערבות, באתר "כאן ישראל", 27 בפברואר 2003
2. ↑  שימי ריגר יאמן את קבוצת הכדורסל של מכבי חדרה מהליגה הלאומית, באתר "כאן ישראל", 13 בינואר 2004
3. ↑  אלעד הופר, חדרה: אושרה הקמתו של היכל ספורט חדש, באתר nrg‏, 28 במרץ 2010
4. ↑  איתי טטרו, חדרה: עבודות הקירוי להיכל הספורט מתקדמות, באתר מגדלורNews, ‏ 11 ביולי 2018
5. ↑  לירן טטרו, לאחר שני עשורים: מכבי חדרה ירדה לליגה א', באתר mynet חדרה, 21 במאי 2017
6. ↑  לירן טטרו, נפרדים מאיבצ'ר: מכבי חדרה תקיים טקס פרידה מהאולם המיתולוגי, באתר mynet חדרה, 2 ביוני 2018
7. ↑  לירן טטרו, לאחר 21 ניצחונות רצופים: מכבי חדרה עלתה לליגה הארצית, באתר mynet חדרה, 16 באפריל 2018
8. ↑  הגמר מול מכבי ר"ג לא נערך בשל מגיפת הקורונה

| ליגה ארצית צפון בכדורסל- עונת 2024/2023 |
| --- |
| 

|  |
| --- |
| הפועל מגדל העמק-יזרעאל • הפועל תל אביב/עודפים • אליצור רעננה • הפועל טבריה/עמק הירדן • הפועל עמק חפר • הפועל עכו-מטה אשר • הפועל גלבוע ברוש • מכבי קריית מוצקין • מכבי חדרה • הפועל בני כפר סבא • הפועל מגידו • הפועל רמת גן-גבעתיים • הפועל נוף הגליל • מכבי הוד השרון |

 |